Joan-Claudi Forêt

Joan-Claudi Forêt (en francés Jean-Claude Forêt; 6 de mai de 1950 a Lion) es un escrivan e universitari occitan contemporanèu.

 Biografia 
Joan-Claudi Forêt nasquèt a Lion en 1950. Descobriguèt l'occitan e s'afoguèt per aquesta lenga en Ardecha ont anava quand èra adolescent. Faguèt los estudis a la facultat de letras de Lion abans de se dirigir cap a l'ensenhament. Es actualament professor a l'Universitat de Montpelhièr ont ensenha l'occitan aprèp èsser estat fòrça temps professor de francés a Chamonix e puèi a Montpelhièr tre 1993. Participèt a la fondacion de las edicions Jorn que i participa encara amb Joan Pau Creissac e Felip Gardy.

Sos escriches se fan en doas varietats d'occitan, un tipe septentrional ligat al país ardechés e tanben de lengadocian. Son interès per la lenga grèga, que domina plan, lo portèt a revirar divèrses poètas d'aquel país coma Constantin Cavafis o Georges Seferis que foguèron publicats dins La Revista Occitana. Mantas de sas òbras recebèron de prèmis coma lo Prèmi Pau Froment de Pena d'Agenés o lo Prèmi Antigòna de la Vila de Montpelhièr.

Lo sieu roman Sang e saba es estat revirat al catalan.

Es membre del Grop de Lingüistica Occitana e del conselh lingüistic del Congrès Permanent de la Lenga Occitana.

 Bibliografia 

 Romans 
 La pèira d'asard (IEO, A Tots, 1990).
 Lo libre dels grands nombres o falses e us de fals (El Trabucaire, 1998).
 Sang e saba (El Trabucaire, 2005). 

 Racontes 
 Tres pòbles de la lòna (2006)

 Poesia 
 Cants de l'ochava, Òc, (2000)
 Un grand eissam de mots, Edicions EMCC (2013)

 Traduccions 
 Cinquanta cinc sonets de Shakespeare, L'aucèu libre (2018)

 Traduccions dins d'autras lengas 
 Sang i Saba, Edicions de 1984 (2024). Traduccion del roman Sang e Saba al catalan.

 Prèmis 
 Prèmi Pau Froment en 1991 per La pèira d'asard
 Prèmi Antigòna en 2000 per Lo libre dels grands nombres o falses e us de fals

 Referéncias 

 Ligams extèrnes 

Categoria:Escrivan occitan contemporanèu
Categoria:Escrivan occitan del sègle XX
Categoria:Naissença en 1950